Johann Joachim Becher

Johann Joachim BECHER, esperantigita Johano Joakimo Beĥaro (1635-1682) (pseŭdonimo: Solinus Saltzhal, 1654) estis germana kuracisto, alkemiisto, fizikisto, matematikisto, filologo kaj erudiciulo, kiu disvolvis la flogistonan teorion pri brulado, kaj arda defendanto de la aŭstra kameralismo. Li pasis sian vivon en la teritoriaj kortegoj de la Romia Sankta Imperio, pasie zorgante pri la intelekta kaj materiala reformado. Li estis privata kuracisto de Johann Philipp von Schönborn (1605-1673), ĉefepiskopo de Baviero, Ferdinando Maria (1636-1679), Duko de Bavario kaj en la imperia kortego de Vieno.

 Biografio 
250px|eta|maldekstra|Gravuraĵo de Johann Joachim Becher, antaŭ ol 1682
Beĥaro estis filo de protestanta pastoro kiu mortis kiam li estis ankoraŭ infano, kune kun du aliaj gefratoj. Kiam Beĥaro estis nur 13-jara li jam respondecis pri la vivo de sia patrino kaj fratoj. Li lernis kaj praktikis etajn manlaborojn kaj dumvespere li sin dediĉis al studoj plej variaj kaj per instruado li ricevis iom da helpo. En 1654, aĝante tiam 19-jara, li publikigis la verkon "Tractatus de lapide trismegisto", uzante la pseŭdonimon Solinus Saltzhal.

En 1657, li estis nomumita profesoro pri medicino en la Universitato de Majenco kaj kuracisto de la ĉefepiskopo-elektisto. Lia "Metalurgio" estis publikigita en 1660, kaj en la venonta jaro aperis la "Character pro notitia linguarum universali", en kiu li publikigas 10 mil vortojn por uzo kiel "Universala Lingvo" kaj proponis numeri la vortojn de la tuta vortaro kaj tiujn ĉi nombrojn uzi kiel komunan lingvon de skribado. En 1663, li publikigis sian "Oedipum Chemicum" kaj libron pri bestoj, plantoj kaj mineraloj: "Thier- Kräuter- und Bergbuch".

En 1666, li elektiĝis komercokonsilanto en Vieno, kie li ricevis la potencan apogon de la ĉefministro de la imperiestro Leopoldo la 1-a (1640-1705). Sendita de la imperiestro al Nederlando, dum dek tagoj li tie li verkis sian "Methodus Didactica", kiu forte influis Matthias Kramer (1640-1729), sekvata de "Reguloj pri la kristana alianco kaj politika parolado pri la ĉefaj kaŭzoj rilate al reprenado kaj perdo de urboj, landoj kaj respublikoj"Regeln der Christlichen Bundesgenossenschaft and the Politischer Discurs von den eigentlichen Ursachen des Auf- und Abnehmens der Städte, Länder und Republiken.. En 1669, li publikigis "Physica subterranea" kaj en la sama jaro, li engaĝiĝis kun la grafo de Hanau en plano por rehavigi la "Nederlandan Gvianon" el la Nederlanda Okcident-hinda Kompanio, kaj en projekto por kolonizi vastan regionon inter la Rivero Orinoko kaj la Amazono.

Intertempe, li estis nomumita kuracisto de la princoelektisto el Bavario, sed, en 1670, li troviĝis denove en Vieno sugestante starigon de silkofabriko kaj proponante skemojn por kreado de granda kompanio por komercado kun la Malaltaj Landoj kaj la kanalokonstruado por unuigi la Rejnon kaj la Danubon.

En 1678, li trapasis Anglion. Li vojaĝis tra Skotlando kie li vizitis la minejojn laŭpete de Ruperto, Rejna palatinata princo (1619-1682). Samcele, li vojaĝis al Kornvalo, kie li pasis unu jaron. Komence de la jaro 1680, li prezentis dokumenton al la Reĝa Societo, kie li provis forpreni de Christiaan Huygens (1629-1695) la honoron uzi la pendolon kiel tempomezurado. En 1682, li reiris al Londono, kie li verkis "Chymischer Glücks-Hafen". En oktobro de tiu sama jaro li mortis.

Beĥaro estas la patro de la flogistona teorio. Li kredis ke kiam substanco ardas, alia substanco, konata kiel "terra pinguis" eliĝas. Surbaze de tiu ideo, Georg Ernst Stahl (1659-1734) defendis la flogistonan teorion.

Johano Beĥaro same estis la plej originala kaj influa teoriisto pri la kameralismo. Kiel kameralisto, li provis la balancon inter la bezono pri restarigo de la postmilita popolamaso-nivelo kaj la produktado, kaj en la kamparaj regionoj, kaj en la urboj. Tamen, pli serioze inklinita al negocaro kaj komerco, la aŭstra kameralismo helpis en la atentotransigo al la problemoj pri la urbekonomio de la monarko. Antaŭ ol sia morto, Ferdinando la 2-a (1578-1637) jam estis preninta kelkajn korektofarajn paŝojn por malpliigi la ŝuldojn de la bohemiaj urboj kaj meti limojn sur kelkaj komercaj rajtoj de la farmohava nobelaro.

Malgraŭ ke la antaŭaj Habsburgoj estis konservitaj la gildojn respondecaj por ilia restrikteco, malŝparado kaj la malalta valoro de la komerco ekzistanta, Ferdinando la 2-a pliigis sian premon per rajto-etendiĝo al privataj metiistoj, kiuj kutime ricevis fortikaĵon el potencaj lokestroj tiel kiel senjoroj, milito-komandantoj, preĝejoj kaj universitatoj. Edikto de Leopoldo la 1-a, en 1689, fordonis al la registaro la rajton pri kontrolado kaj administrado rilate al la nombro de la gildomembroj krom malpliigo sur la monopolo de tiu societoj. Multe antaŭ ol tio, Beĥaro estis ĉiam kontraŭ ĉiaspeca monopolo, kaj oni kredas ke triono el la 150 mil de la aŭstraj teritorioj apartenis al eksterleĝa laborantoj tute ne ligitaj al ajna gildo.

 Elektita verkaro 

 Metallurgia, 1660
 Character pro notitia linguarum universali, 1661
 Oedipum Chemicum, 1663
 Thier- Kräuter- und Bergbuch, 1663
 Aphorismi ex (Sennerto) collecti, 1663
 Institutiones chimicæ prodromæ, 1664
 Doct: Johann Joachim Bechers von Speyer Methodus Didactica, Das ist ..., 1668
 Tractatus de lapide trismegisto, 1654
 Mineralogia ; Das ist: Deß erläuterten Medicinalischen Parnassi ..., Volume 3, 1662
 Methodus Didactica, 1668
 Physica subterranea, 1669
 Demonstratio Philosophica, Seu Theses Chymicae, Veritatem, et Possibilitatem transmutationis metallorum in aurum evincentes, 1675
 Trifolium Becherianum Hollandicum. Of ... J.J. Bechers Drie Nieuwe Inventien, Etc,1679
 Natur-Kündigung der Metallen ..., 1679
 Magnalia naturae: or, the philosophers-stone, 1680
 Johannis Joachimi Becheri,... Experimentum novum ac curiosum de minera ..., 1680
 Chymisches Laboratorium, oder untererdische Naturkündigung, Volume 4, 1680
 Chymischer Glücks-Hafen, Oder Grosse Chymische Concordantz Und Collection, Von funffzehen hundert Chymischen Processen, 1682, 1755
 Des Hoch-beruehmten Becheri Medicinische Schatz-Kammer. Darinnen zu finden ..., 1700
 Institutiones Chimicæ Prodromæ, Id Est ... Oedipus Chimicus Obscuriorum Terminorum & Principiorum Chimicorum Mysteria Aperiens & Resolvens. 1702
 Johann Joachim Bechers Psychosophia oder Seelen-Weißheit: wie nemlich ein ..., 1705
 Chymischer Rosen-garten, 1717
 Opuscula Chymica rariora, 1719
 Tripus hermeticus fatidicus, 1719
 Johann Joachim Bechers Kluger Haus-Vater, Verständige Haus-Mutter ..., 1721
 Psychosophia; oder, Seelenweisheit ..., 1725
 Närrische Weissheit und weise Narrheit, 1725

 Literaturo 

 Johann Joachim Becher, kanalprojekte inter Karolo la Granda kaj la Bavara ŝtato  artikolo de Franz-Georg Rössler en Scienca Revuo 2 (2011), 83-91.
 Personensuche
 WorldCat Identities
 Neue Deutsche Biographie
 Allgemeine Deutsche Biographie
 The Esoteric Codex: The Alchemists, Ervin Reffner
 Johann Joachim Becher, R. von Erdberg-Krczenciewski
 Alchemy Revisited: Proceedings of the International Conference on the ..., Z. R. W. M. Von Martels
 Transforming Matter: A History of Chemistry from Alchemy to the Buckyball, Trevor H. Levere
 From Alchemy to Chemistry in Picture and Story, Arthur Greenberg

 Riechstoffe, zwischen Gestank und Duft: Vorkommen, Eigenschaften und ..., Wolfgang Legrum
 The Scientific Revolution Revisited, Mikuláš Teich
 The Business of Alchemy: Science and Culture in the Holy Roman Empire, Pamela H. Smith
 Instruments in Art and Science: On the Architectonics of Cultural Boundaries ..., Helmar Schramm, Ludger Schwarte, Jan Lazardzig
 The Chemical Choir: A History of Alchemy, P. G. Maxwell-Stuart
 New Narratives in Eighteenth-Century Chemistry: Contributions from the First ..., Lawrence M. Principe
 A History of Chemistry, Bernadette Bensaude-Vincent, Isabelle Stengers
 Alchemy and Chemistry in the 16th and 17th Centuries, Piyo Rattansi
 The Aspiring Adept: Robert Boyle and His Alchemical Quest, Lawrence M. Principe
 Alchemy and Authority in the Holy Roman Empire, Tara Nummedal

 Vidu ankaŭ 

 Referencoj 

Kategorio:Germanaj verkistoj
alkemiistoj
Kategorio:Germanaj alkemiistoj
Kategorio:Germanaj fizikistoj
Kategorio:Germanaj kuracistoj
Kategorio:Germanaj matematikistoj